Estée Lauder

**Estée Lauder** (født **Josephine Esther Mentzer**; 1908 –2004) var en amerikansk forretningskvinne. Hun grunnla kosmetikkfirmaet som bærer hennes navn, Estée Lauder Companies, sammen med sin mann Joseph Lauter (senere Lauder). Lauder var den eneste kvinnen på *[[Time (magasin)|Time]]* Magazines liste fra 1998 over de 20 mest innflytelsesrike forretningsgeniene i det 20. århundre.

## Tidlig liv og utdannelse
Lauder ble født som Josephine Esther Mentzer i Corona, Queens, New York City, som det andre barnet til Rose Schotz, født i Sátoraljaújhely, Ungarn, og Max Mentzer, født i Pressburg (nå Bratislava, Slovakia). Foreldrene hennes var ungarsk-jødiske immigranter. Faren hennes hadde tsjekkisk-jødisk avstamning. Lauders påstander om avstamning fra europeisk aristokrati ble tilbakevist i en biografi, *Estée Lauder: Beyond the Magic* (1985) av Lee Israel. I nekrologen hennes *i New York Times* ble det bemerket at «hun var en newyorker og ikke en aristokrat i det hele tatt», til tross for «mytedannelsen som er så mye av magien i skjønnhetsindustrien». 

Hennes mor Rose emigrerte i 1898 fra Ungarn til USA med de fem barna hun hadde da, for å forenes med sin første ektemann, Abraham Rosenthal. I 1905 giftet Rose seg med Max Mentzer, en butikkeier som også hadde immigrert til USA på 1890-tallet. Da datteren deres ble født, ønsket de å kalle henne , et kjælenavn for ungarske fornavnet Eszter, etter morens ungarske favoritt-tante, men de bestemte seg i siste liten for å beholde navnet «Josephine», som de var blitt enige om. Josephines kallenavn ble imidlertid «Estee», navnet hun kom til å bruke, også i voksen alder.  Da hun lanserte parfymeimperiet sitt med mannen sin, la hun til et aksenttegn over den første e-en for å få navnet sitt til å se fransk ut og begynte å uttale det slik faren hadde gjort med sin ungarske aksent.REF!!

Lauder måtte i barndommen bidra så familien skulle få endene til å møtes. Som de fleste av sine åtte søsken arbeidet hun i familiens jernvarehandel, hvor hun fikk sin første smak av forretningsdrift, entreprenørskap og hva som skal til for å bli en vellykket forhandler. Barndomsdrømmen hennes var å bli skuespillerinne med sitt «navn i lys, blomster og kjekke menn».

Da Lauder ble eldre hjalp hun morbroren sin, Dr. John Schotz, med virksomheten hans. Han var kjemiker, og firmaet hans, New Way Laboratories, solgte skjønnhetsprodukter som kremer, rouge og parfyme. Hun ble mer interessert i virksomheten hans enn i farens jernvarehandel. Hun var fascinert av å se onkelen lage produktene sine. Han lærte henne hvordan hun best skulle behandle ansiktshuden og gjøre ansiktsmassasje. Etter å ha fullført Newtown High School i Elmhurst, Queens, New York, fokuserte hun på onkelens virksomhet. Han lærte henne å lage kremen som hun, mange år senere, markedsførte under sitt eget navn.

## Karriere
Lauder kalte en av onkelens blandinger Super Rich All-Purpose Cream (en ekstra fet universal-ansiktskrem). Hun begynte å selge preparatet til vennene sine. Hun solgte Six-In-One kaldkrem og Dr. Schotz' wienerkrem til skjønnhetssalonger, strandklubber og feriesteder. En dag, mens hun fikk håret frisert i salongen *House of Ash Blondes*, spurte salongens eier, Florence Morris, Lauder om hennes perfekte hud. Snart kom Estée tilbake til skjønnhetssalongen for å dele ut fire av onkelens kremer og demonstrere bruken av dem. Morris var så imponert at hun ba Lauder selge produktene på Morris' nye salong.

I 1946 lanserte Estée og Joseph Lauder Estée Lauder Cosmetic Co. I 1953 introduserte Lauder sin første parfymedufrt, Youth-Dew (ungdom duft), en badeolje som også kunne brukes som parfyme. Istedenfor å bruke en liten dråpe fransk parfyme bak hvert øre, begynte kvinner å bruke en flaske Youth-Dew i badevannet. Det første året solgte hun 50 000 flasker. I 1984 var antallet økt til 150 millioner.

**HER MANGLER ET AVSNITT!**

Lauder var tema for en TV-dokumentar fra 1985, *Estée Lauder: The Sweet Smell of Success* . Hun forklarte suksessen sin slik: «Jeg har aldri jobbet én dag i mitt liv uten å selge. Hvis jeg tror på noe, selger jeg det, og jeg selger det hardt.»

## Priser og utmerkelser
Lauder mottok Chevalier-klassen ( ridder ) av Æreslegionen fra Frankrikes generalkonsul, Gérard Causer, 16. januar 1978. Hun var den første kvinnen som mottok denne æren.

Hun ble innlemmet i Junior Achievement US Business Hall of Fame I 1988 og mottok Presidential Medal of Freedom i 2004.REF!!!

## Personlig liv

Estée var omtrent 19 år da hun møtte Joseph Lauter. Hans foreldre var immigranter fra Galicia. Den 15. januar 1930 giftet Estée og Joseph seg. Etternavnet deres ble senere endret fra Lauter til Lauder.  Deres første barn, Leonard, ble født 19. mars 1933. Paret gikk fra hverandre og ble deretter skilt i 1939, og hun flyttet til Florida, men de giftet seg på nytt i 1942. Deres andre sønn, Ronald, ble født i 1944. Estée og Joseph Lauder forble gift til han døde i 1983. Senere angret hun på skilsmissen og sa at hun hadde giftet seg ung og antok at hun hadde gått glipp av livet, men fant snart ut at hun hadde den «søteste ektemannen i verden».

Leonard ble administrerende direktør i Estée Lauder Companies og deretter styreleder. Ronald var assisterende forsvarsminister i Reagan- administrasjonen og var USAs ambassadør i Østerrike i **XXX**.  Siden 2007 (og fra og med 2026) er han president for World Jewish Congress.

Estée Lauder døde av hjertestans 24. april 2004, 95 år gammel, i sitt hjem på Manhattan.

## Referanser